Работа тычылася інтэрнет-імёнаў – нікнеймаў, і выклікала паводле слоў Кацярыны Жураўлёвай, вялікі інтарэс ў прысутных на канферэнцыі сваёй актуальнасцю. Гэтае даследаванне навучэнцы каледжа прадстаўлялі на канферэнцыях яшчэ раней, на гэты раз яно было дапрацавана: колькасць даследаваных інтэрнет-імёнаў павялічылася да 500 (прыклады браліся з папулярных чатаў сайтаў mail.ru tut.by). Таксама маладыя людзі распрацавалі лінгвістычны генератар нікнеймаў з базай імён. Такую базу, расказала навуковы кіраўнік работы, старшыня навуковага клуба “Спасціжэнне” Алена Рацкевіч, можа лёгка ўзяць на ўзбраенне любы праграміст для стварэння праграмы па падборы нікнеймаў для карыстальніка сусветнай сеткі па асабістых крытэрыях і найлепшым чынам прадставіць свой вобраз.